CELEX: 32018R0222
Language: et
Date: 2018-02-15 00:00:00
Title: Komisjoni määrus (EL) 2018/222, 15. veebruar 2018, millega muudetakse Euroopa Parlamendi ja nõukogu määruse (EÜ) nr 882/2004 VII lisa seoses Euroopa Liidu referentlaboriga kahepoolmeliste molluskite viirusliku ja bakteriaalse saastatuse järelevalveks (EMPs kohaldatav tekst )

16.2.2018   
            
            
               ET
            
            
               Euroopa Liidu Teataja
            
            
               L 43/8
            
         KOMISJONI MÄÄRUS (EL) 2018/222,
   15. veebruar 2018,
   millega muudetakse Euroopa Parlamendi ja nõukogu määruse (EÜ) nr 882/2004 VII lisa seoses Euroopa Liidu referentlaboriga kahepoolmeliste molluskite viirusliku ja bakteriaalse saastatuse järelevalveks
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (1) ja eriti selle artikli 32 lõikeid 5 ja 6,
   ning arvestades järgmist:
   
               (1)
            
            
               Määruses (EÜ) nr 882/2004 on sätestatud Euroopa Liidu (EL) toidu, sööda ja loomatervise referentlaborite (edaspidi „ELi referentlaborid“) üldised ülesanded ja nõuded. Määratud ELi referentlaborid on loetletud kõnealuse määruse VII lisas, sealhulgas labor, mis vastutab kahepoolmeliste molluskite viirusliku ja bakteriaalse saastatuse järelevalve eest.
            
         
               (2)
            
            
               Ühendkuningriigis asuvale kahepoolmeliste molluskite viirusliku ja bakteriaalse saastatuse järelevalve eest vastutavale ELi referentlaborile antud ametlik staatus lõppeb 31. detsembril 2018, tulenevalt teatest, mille Ühendkuningriik vastavalt Euroopa Liidu lepingu artiklile 50 esitas Euroopa Ülemkogule.
            
         
               (3)
            
            
               Kuna kahepoolmeliste molluskite puhul on peamised toidutekkelised riskid Salmonella, Escherichia coli ja viirused, siis peaksid seni kahepoolmeliste molluskite viirusliku ja bakteriaalse saastatuse järelevalve eest vastutavas ELi referentlaboris tehtud Salmonella, Escherichia coli ja viiruste analüüse tegema vastavalt ELi referentlaborid zoonooside (salmonelloosi) analüüsimiseks ja kontrolliks, ELi referentlabor Escherichia coli, sealhulgas verotoksiini produtseeriva E. coli kontrollimiseks ning ELi referentlabor toidutekkeliste viiruste jaoks. ELi referentlabor mereliste biotoksiinide järelevalveks peaks üle võtma kahepoolmeliste molluskite tootmispiirkondade klassifitseerimise ja järelevalvega seotud tegevused. Seega ei ole enam vajadust ELi referentlabori järele kahepoolmeliste molluskite viirusliku ja bakteriaalse saastatuse järelevalveks ja see tuleks määruse (EÜ) nr 882/2004 VII lisas esitatud loetelust välja jätta.
            
         
               (4)
            
            
               Määrust (EÜ) nr 882/2004 tuleks seepärast vastavalt muuta.
            
         
               (5)
            
            
               Selleks et hoida ära kahepoolmeliste molluskite viirusliku ja bakteriaalse saastatuse järelevalve eest praegu vastutavas ELi referentlaboris tehtava töö katkemine, on asjakohane, et käesolevas määruses ette nähtud meetmed jõustuvad 1. jaanuaril 2019.
            
         
               (6)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 882/2004 VII lisa I osa punkt 4 jäetakse välja.
   Artikkel 2
   ELi referentlaborid zoonooside (salmonelloosi) analüüsimiseks ja kontrolliks, ELi referentlabor Escherichia coli, sealhulgas verotoksiini produtseeriva E. coli kontrollimiseks ning ELi referentlabor toidutekkeliste viiruste jaoks võtavad üle ülesanded, mida seni täitis Euroopa Liidu referentlabor kahepoolmeliste molluskite viirusliku ja bakteriaalse saastatuse järelevalveks, st vastavalt Salmonella, Escherichia coli ja viiruste analüüsid.
   ELi referentlabor mereliste biotoksiinide järelevalveks võtab üle kahepoolmeliste molluskite tootmispiirkondade klassifitseerimise ja järelevalvega seotud tegevused.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2019.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. veebruar 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 165, 30.4.2004, lk 1.